2021. gada 1. septembrī Rīkojums Nr. 615

Rīgā (prot. Nr. 58 63. §)

**Par konceptuālo ziņojumu "Par Latvijas Republikas dalību Starptautiskās Attīstības asociācijas resursu 20. papildināšanā (IDA20)"**

1. Atbalstīt konceptuālajā ziņojumā "Par Latvijas Republikas dalību Starptautiskās Attīstības asociācijas resursu 20. papildināšanā (IDA20)" (turpmāk – konceptuālais ziņojums) ieteikto II scenāriju.

2. Noteikt Finanšu ministriju par atbildīgo institūciju konceptuālā ziņojuma īstenošanā.

3. Atļaut Finanšu ministrijai uzņemties papildu ilgtermiņa saistības ieguldījumu veikšanai Starptautiskās Attīstības asociācijas resursu 20. papildināšanai un attiecīgi 2022. gada valsts budžeta sagatavošanas procesā palielināt resursus no dotācijas no vispārējiem ieņēmumiem Finanšu ministrijas budžeta apakšprogrammā 41.03.00 "Iemaksas starptautiskajās organizācijās" 2022. gadā par 5 970 000 *euro*.

4. Pilnvarot finanšu ministru J. Reiru Latvijas Republikas valdības vārdā parakstīt Saistību apliecinājumu par Latvijas Republikas dalību Starptautiskās Attīstības asociācijas resursu 20. papildināšanā un Saistību apliecinājumu par Latvijas Republikas dalību Daudzpusējā parādu atlaišanas iniciatīvā atbilstoši koriģētajam iemaksu grafikam.

Ministru prezidents A. K. Kariņš

Finanšu ministrs J. Reirs